Panserkuppel ved kirken - Museumscenter Hanstholm
Panserkuppel med tre skydeskår til maskingevær.
Kuplens stål er 25 cm tykt og kunne holde til direkte beskydning fra kampvogne. Maskingeværets munding sad i et kuglehoved, som passede helt nøjagtigt i skydeskåret. Når skydeskåret ikke var i brug, kunne det lukkes med de kraftige skodder, som stadig sidder inde i kuplen. De mindre huller mellem skydeskårene var til små periskoper, som man kunne observere terrænet gennem, også når skydeskårene var lukkede pga. fjendtlig beskydning. Så alt i alt ydede kuplen soldaterne indeni god beskyttelse imod beskydning.
Bunkeren blev bygget i december 1942 og var et led i Hanstholm-Fæstningens forsvar mod angreb fra landsiden. Maskingeværet i kuplen her skulle beskyde Tårnvej, som var en af de få adgangsvejene ind i Fæstningen.
Bunkeren er ikke tilgængelig.